Nories is bevoorreg om te kan spog met twee Protea-atlete wat Suid-Afrika by die Olimpiese jeugspele verteenwoordig het! Baie geluk aan Ruan Lange, wat 'n goue medalje gewen het in gimnastiek, en Dané Roets met 'n brons medalje vir gewigstoot.
"Waar die heuwel dien as voetstuk en 'n wye uitsig bied, staan ons skool, ons Alma Mater"....Hoërskool Noordheuwel vanuit die lug, met die liggies van Johannesburg in die agtergrond.
Hoërskool Noordheuwel is 'n skool waar uitnemendheid sy eie resies hardloop en waar almal passievol en dinamies na hoër hoogtes streef.
Benewens moderne tegnologie in die klaskamers, word geriewe van hoogstaande gehalte oral op die terrein benut om leerders se potensiaal maksimaal te ontgin. Personeel is deeglik daarvan bewus dat 'n klaskamer slegs 'n struktuur met vier mure daaromheen is - MET HUL TOEKOMS DAARBINNE. Hulle is gemotiveerd en toegewyd om 'n verskil in die jongmense se lewens te maak, sodat hulle na 'n blink toekoms kan uitsien.
Maandag tot Vrydag 07:25 - 14:00. Vir volledige inligting oor skoolbywoning, lees meer onder skoolreëls.
Jy kan videos van ons jaarlikse "roadshow" na die laerskole in die omgewing sien en nuus kry oor ons volgende opedag op die "Nuwe Norie" blad.